**Latvijas pauerliftinga federācijas**

**Valdes sēdes protokols Nr. 3/17**

*Inciemā, 2017. gada 9.septembrī*

*Kafejnīca ‘Pansija’, Inciems, Krimuldas pag., Krimuldas nov.. 9:00*

Valdes sēdes sākums 9:00

Valdes sēdes beigas 10:30

Piedalās:

Rinalds Dimiņš - SP

Jurijs Ivaņušins – Aizkraukles SC

Arnis Rukmanis – SP

Arnis Šķēls – SP

Jana Jansone – Apolons

Zane Berdinska – SPB

Aigars Cīrulis – Gulbenes KSP

Nepiedalās:

Andrejs Rožlapa – SP

Gints Reinholds – Aizkraukles SC

LPF valdes sēdi vada: Rinalds Dimiņš

Protokolē: Jana Jansone

Dienas kārtība:

1. LPF jauno un rediģēto nolikumu (kopā 13) apstiprināšana
2. 2018.g. sacensību kalendāra konceptuālā izveide
3. Paveiktā un nepaveiktā izvērtējums. Ziņo komiteju vadītāji
4. Antidopinga aktualitātes.
5. Citi jautājumi
6. **LPF jauno un rediģēto nolikumu (kopā 13) apstiprināšana.**

LPF valdes trešajā sasaukumā tiek apstiprināti rediģēti nolikumi (kopā 13). A. Šķēls iepazīstina ar izmaiņām LPF nolikumos.

* 1. Nolikums Nr. 02/17 par ‘PAR LATVIJAS PAUERLIFTINGA FEDERĀCIJAS TIESNEŠU KOMITEJU’. Nolikumā ir sekojošas izmaiņas: valsts čempionātus drīkst tiesāt tikai sertificēti Starptautiskās vai Valsts kategorijas tiesneši; sertifikācijas eksāmens ir par maksu – 25 eiro; eksāmenu pieņem Starptautiskās kategorijas tiesnesis vai tiesnešu komitejas vadītājs (A.Šķēls); atkārtoti eksāmenu var kārtot ne ātrāk kā pēc 6 mēnešiem – tā maksa ir 15 eiro; tiesneši tiek akreditēti uz vienu gadu; tiesnešu komiteja organizē izglītojošo semināru tiesnešiem ne retāk kā 1 reizi gadā; tiesnešu komiteja sagatavo IPF Tehniskajai komitejai izskatīšanai ieteikumus tehnisko noteikumu izmaiņām; tiesnešu komiteja regulāri publicē portālā jaunumu izmaiņās; Latvijas Republikas čempionātos un kausu izcīņās sacensību organizatora pienākums ir nozīmēt sacensību galveno tiesnesi un sekretāru; Latvijas Republikas čempionātos galvenais tiesnesis var būt tikai starptautiskās kategorijas tiesnesis; Latvijas Republikas čempionātos galvenais tiesnesis veic žūrijas funkcijas un nedrīkst vienlaikus pildīt tiesneša pienākumus uz platformas; protesti jāiesniedz minūtes laikā pēc tiesneša lēmuma.

Diskusijā iesaistās: A.Šķēls, A. Rukmanis, J.Jansone, R. Dimiņš.

Nolēma ( ar septiņām balsīm par) apstiprināt rediģēto nolikumu Nr. 02/17.

* 1. Nolikums Nr. 03/17 par ‘SACENSĪBU PIETEIKŠANAI LATVIJAS PAUERLIFTINGA FEDERĀCIJAS GADA KALENDĀRAM, NOLIKUMU IESNIEGŠANAI UN REZULTĀTU PUBLICĒŠANAI’. Nolikumā ir sekojošas izmaiņas: jebkuram Federācijas reģistrētajam biedram ir tiesības pieteikties rīkot sacensības izpildot LPF sacensību organizēšanas kvalifikācijas tabulas prasības; līdzvērtīgu pretendentu gadījumā priekšroka tiks dota pretendentam, kas uzvarējis komandu cīņā pagājuša gada, kā arī tam, kas izpildījis prasības un spēs nodrošināt augstāku organizatorisko līmeni.

Diskusijā iesaistās: A. Cīrulis, Z. Berdinska, R. Dimiņš.

Nolēma ( ar septiņām balsīm par) apstiprināt rediģēto nolikumu Nr. 03/17.

* 1. Nolikums Nr. 04/17 par ‘LATVIJAS PAUERLIFTINGA FEDERĀCIJAS INFORMĀCIJAS UN STATISTIKAS KOMITEJA’. Nolikumā ir sekojošas izmaiņas: valsts rekordi tiek atjaunināti portālā pēc katrām IPF vai LPF sacensībām 10 dienu laikā; sacensību organizatoru pienākums ir nosūtīt sacensību rezultātus uz e-pastu [andrejs@sp.lv](mailto:andrejs@sp.lv), kā arī protokolus 5 dienu laikā no sacensībām; ja sacensību organizatori pēc atkārtota brīdinājuma 15 dienu laikā nenosūta rezultātus viņi var zaudēt tiesības uz 1 gadu citās sacensībās izlikt pilnu komandu.

Diskusijās iesaistās: A. Šķēls, R. Dimiņš, A. Cīrulis.

Nolēma ( ar septiņām balsīm par) apstiprināt rediģēto nolikumu Nr. 04/17.

* 1. Nolikums Nr. 07. (11/01) par ‘PAR VALSTS REKORDU REĢISTRĀCIJAS KĀRTĪBU’. Nolikumā ir sekojošas izmaiņas: sacensību organizējošā organizācijā strādā vismaz viens sertificēts sporta speciālists (rekomendējams); ja sportists saņem pozitīvu dopinga testu, viņš saņem diskvalifikāciju uz 4 gadiem; minimālie valsts rekordu limiti ir spēkā no 2011. gada 1. janvāra.

Diskusijās iesaistās: R. Dimiņš, A. Šķēls, A. Rukmanis, Z. Berdinska.

Nolēma ( ar septiņām balsīm par) apstiprināt rediģēto nolikumu Nr. 07. (11/01).

* 1. Nolikums Nr. 05/17 par ‘PAR LATVIJAS PAUERLIFTINGA FEDERĀCIJAS SABIEDRISKO ATTIECĪBU KOMITEJA’. Nolikumā ir sekojošas izmaiņas: nodrošināt operatīvu informācijas izvietošanu masu medijos, pievienojot foto un video failus; veidot un uzturēt foto/ video datubāzes ( resurss, vieta, kur failiem var piekļūt).

Diskusijās iesaistās: A. Šķēls, R. Dimiņš, A. Rukmanis.

Nolēma (ar septiņām balsīm par) apstiprināt rediģēto nolikumu Nr. 05/17.

* 1. Nolikums Nr. 12 par ‘PAR NOMINĀCIJU – LABĀKAIS TRENERIS NACIONĀLAJĀS SACENSĪBĀS’. Nolikumā ir sekojošas izmaiņas: nominēt labāko treneri ar nosacījumu, ka šāda pozīcija paredzēta LPF gada budžetā.

Diskusijā iesaistās: A. Rukmanis, A. Cīrulis, R. Dimiņš.

Nolēma ( ar septiņām balsīm par) apstiprināt rediģēto nolikumu Nr.12.

* 1. Nolikums Nr. 07/17 par ‘PAR SPORTISTU DALĪBU STARPTAUTISKĀS SACENSĪBĀS’. Nolikumā ir sekojošas izmaiņas: starptautiskas sacensības ir Eiropas, Pasaules un citu kontinentu čempionāti, kā arī kompleksie sporta pasākumi, kā Universiāde u.c.; Latvijas pārstāvjiem jābūt Latvijas pilsoņiem vai pastāvīgajiem iedzīvotājiem (vai iedzīvotajiem ar uzturēšanas atļauju); sportistu dalību starptautiskajām sacensībām jāpiesaka līdz esošā gada 1. decembrim LPF vecākajam trenerim; par startēšanu citas valsts nacionālajās sacensībām – jāiesniedz pieteikums 1 mēnesi pirms čempionāta; pieteikumus starptautiskajām sacensībām veic LPF sekretārs; LPF saskaņā ar budžetu nodrošina finanšu līdzekļus sportistam; bez apdrošināšanas došanās uz starptautiskajām sacensībām ir aizliegta; startējot starptautiskajās sacensībās sportistam jāizpilda kvalifikācijas prasības; ja atlēts sacensībās gūst nulles vērtējumu, viņam jāatgriež LPF piešķirtos finanšu līdzekļus 50 % apmērā (izņemot slimību gadījumus); ja atlēts uzrāda pozitīvu dopinga rezultātu -viņam jāatgriež finanšu līdzekļi pilnā apmērā; priekšroka ir open, jauniešu un junioru grupas sportistiem, tad tikai senioriem; priekšroka ir sportistiem, kuriem ir iespēja izcīnīt godalgotas vietas; priekšroka ir trīscīņas sportistiem; LPF sedz dopinga un dalības maksu sportistiem, ja vien tie nav pēdējā vietā, un senioriem sedz 1 reizi gadā; LPF sedz apdrošināšanu sportistiem, ja vien tie nav pēdējā vietā; LPF var daļēji segt ceļa un viesnīcas izdevumus jauniešu, junioru un open grupu sportistiem, ja tie iepriekšējā gadā izcīnījuši godalgotas vietas EČ un PČ; LPF var segt pilnībā izdevumus open grupas sportistiem, ja tie iepriekšējā gadā izcīnījuši uzvaru EČ vai PČ; starptautiskā tiesneša izdevumus sedz izlases dalībnieki; uz citu valstu nacionālajām sacensībām sportisti dodas par saviem līdzekļiem.

Diskusijā iesaistās: J. Ivaņušins, J. Jansone, R. Dimiņš, A. Cīrulis.

Nolēma (ar septiņām balsīm par) apstiprināt rediģēto nolikumu Nr. 07/17.

* 1. Nolikums Nr. 14 (09/01) par ‘PAR SACENSĪBU ORGANIZĀCIJĀ IESAISTĪTĀ PERSONĀLA ATALGOJUMU’. Nolikumā ir sekojošas izmaiņas: sporta pasākuma direktora pienākums ir nomaksāt visus nepieciešamus nodokļus un nodevas; (veidot brīvprātīgo līgumus).

Diskusijā iesaistās: A. Cīrulis, R. Dimiņš, A. Šķēls.

Nolēma ( ar septiņām balsīm par) apstiprināt rediģēto nolikumu Nr. 14 (09/01).

* 1. Nolikums Nr. 06/2010 par ‘PAR NOMINĀCIJĀM LATVIJAS PAUERLIFTINGA FEDERĀCIJAS SACENSĪBĀS’. Nolikumā ir sekojošas izmaiņas: sacensību organizators izstrādā sacensību nolikumu saskaņā ar LPF sacensību organizēšanas kvalifikācijas tabulu; organizatora pienākums ir publicēt pieteikto sportistu sarakstu interneta vietnē ([www.powerliftings.lv](http://www.powerliftings.lv)); pieteikumus iesniedz piedalies.sp.lv vai izmantojot oficiālu veidlapu līdz paredzētajam termiņam; ja sportists beidzis sadarbību ar klubu vai sporta organizāciju, viņa pienākams līdz gada beigām startēt individuāli; iesniedzēja pienākums ir laicīgi atsaukt atlētus, kuri nepiedalīsies.

Diskusijās iesaistās: A. Šķēls, J. Jansone, R. Dimiņš.

Nolēma ( ar septiņām balsīm par) apstiprināt rediģēto nolikumu Nr. 06/2010.

* 1. Nolikums Nr. 16 par ‘PAR LATVIJAS STARPTAUTISKĀS IZLASES FORMAS TĒRPU’. Nolikumā ir sekojošas izmaiņas: izlases formas tērps piešķirts patstāvīgā lietošanā starptautiskajiem sporta meistariem; izlases formas tērps tiek piešķirts uz laiku sportistam, kuru kvalifikācija ir mazāka kā starptautiskās klases sporta meistars; izlases tērps jāatgriež nedēļas laikā pēc sacensību noslēguma; par šā nolikuma kontroli atbildīgs izlases treneris, par izlases formu iegādi -LPF sekretārs.

Diskusijās iesaistās: J. Ivaņušins, R. Dimiņš, A. Šķēls.

Nolēma ( ar septiņām balsīm par) apstiprināt rediģēto nolikumu Nr. 16.

* 1. Nolikums Nr. 18 par ‘PRASĪBAS ATZINUMA SAŅEMŠANAI PAR KVALIFIKĀCIJAS ATBILSTĪBU A,B,C KATEGORIJAS SPORTA SPECIĀLISTA SERTIFIKĀTA SAŅEMŠANAI’. Nolikumā ir sekojošas izmaiņas: treneru reģistrs atrodams Latvijas Sporta federāciju padomes mājas lapā, sadaļā sertifikācija.

Diskusijās iesaistās: A. Rukmanis, J. Jansone, R. Dimiņš.

Nolēma (ar septiņām balsīm par) apstiprināt rediģēto nolikumu Nr. 18.

* 1. Nolikums Nr. 06/17 par ‘PAR LATVIJAS PAUERLIFTINGA FEDERĀCIJAS VECĀKO TRENERI’. Nolikumā ir sekojošas izmaiņas: amata pretendents ir ieguvis augstāko izglītību, un ir nostrādājis spēka trīscīņas jomā ne mazāk kā 10 gadus; LPF vecāko treneri apstiprina valdes sēdē uz valdes sasaukuma laiku; trenera pienākums ir starptautiskā sacensību kalendāra sastādīšana un iesniegšana līdz esoša gada 5. decembrim, finansiālo tāmju sastādīšana izlases apdrošināšanas organizēšana, izlases transportēšana un izmitināšana, atbildības nešana par sportistu uzvedību sacensībās; trenera tiesības ir vienpersoniska izlemšana par sportistu iekļaušanu izlasē, veikt izlases sportistu treniņa procesa kontroli, pieprasīt izlases sportistu ārpuskārtas dopinga kontroli par saviem finanšu līdzekļiem, saņemt finansiālo nodrošinājumu dalībai starptautiskajās sacensībās.

Diskusijā iesaistās: J. Ivaņušins, A. Cīrulis, A. Šķēls, R. Dimiņš.

Nolēma (ar septiņām balsīm par) apstiprināt rediģēto nolikumu Nr. 06/17.

* 1. Nolikums Nr. 04 (07/02) par ‘PAR SPORTA KVALIFIKĀCIJAS NORMĀM UN TO PIEŠĶIRŠANU’. Nolikumā ir sekojošas izmaiņas: normas tiek izstrādātas saskaņā ar IPF politiku, kur primārās tiek atzītas sacensības ar ekipējumu; sporta kvalifikācijas normas bez ekipējuma netiek izstrādātas; sportistiem senioriem kvalifikācijas norma var tikt piešķirta, ja sportists ieguvis 1.-3. vietu EČ vai PČ; sportistam kvalifikācijas normu var anulēt, ja tas tika diskvalificēts uz 4 gadiem; sporta kvalifikācijas normas izvērtē un piešķir LPF informācijas un statistikas komiteja; atlēti, kas izpildījuši sporta kvalifikācijas normas – tiek iekļauti starptautisko sporta meistaru, sporta meistaru un sporta meistaru kandidātu reģistrā.

Diskusijā iesaistās: J. Ivaņušins, Z. Berdinska, A. Cīrulis, R. Dimiņš, J. Jansone.

Nolēma (ar septiņām balsīm par) apstiprināt rediģēto nolikumu Nr. 04 (07/02).

1. **2018.g. sacensību kalendāra konceptuālā izveide**

R. Dimiņš sniedz informāciju par sacensību kalendāru, un dod priekšlikumu būtiski neko nemainīt esošajā kārtībā. Tiek lemts par to, ka varētu tikt samazināt Latvijas Kausa posmu skaits.

Diskusijā iesaistās: R. Dimiņš, A. Cīrulis, A. Rukmanis, J. Ivaņušins, A. Šķēls.

Nolēma ( ar septiņām balsīm par) pagaidām neveikt būtiskas izmaiņas 2018.g. sacensību kalendārā.

1. **Paveiktā un nepaveiktā izvērtējums.**

R. Dimiņš atgādina izglītības komitejas vadītājai J. Jansonei par treneriem, kuriem LPF deva iespēju iegūt C kursu treneru izglītību, un viņu pienākumu pildīšanu šā gada laikā. J. Jansone atskaitās par šo treneru pienākumu pildīšanu šā gada sacensībās.

Nolēma (ar septiņām balsīm par) uzdot J. Jansonei sazināties ar treneriem, un atgādināt par viņu pienākumiem.

1. **Antidopinga aktualitātes.**

Joprojām paliek aktuāls jautājums par antidopinga jautājumiem, līgumiem, soda piedzīšanu no diskvalificētiem sportistiem.

Diskusijā iesaistās: A. Cīrulis, A. Šķēls, A. Rukmanis, R. Dimiņš.

Nolēma (ar septiņām balsīm par): uzdot A. Cīrulim darboties šajā jomā, sakārtot dokumentus.

1. **Citi jautājumi**

Tiek lemts, ka sakarā ar valdes priekšsēdētāja A. Rožlapas īslaicīgu prombūtni, kas saistīta ar veselības problēmām, daļu pienākumu, saskaņojot ar valdes priekšsēdētaju, uzticēt J. Jansonei.

Nolēma (ar septiņām balsīm par) uzdot J. Jansonei sazināties ar valdes priekšsēdētāju, un uzņemties uzdotos darbus.

Pilnvarot šādus biedrus parakstīt šo protokolu:

Aigaru Cīruli

Janu Jansoni

Biedru paraksti.

1. Cīrulis \ \

J. Jansone \ \